stanford-oval/wikipedia huggingface dataset:
Psyonix

| --- | --- |

 נתונים כלליים
 תקופת הפעילות:  2000–הווה (כ־24 שנים) 
 חברת אם:  Epic Games 
 מיקום המטה:  סן דייגו 
 ענפי תעשייה:  פיתוח משחקי וידאו 
 מוצרים עיקריים:  Rocket League 
  
 psyonix.com
 
Psyonix LLC היא מפתחת משחקי וידאו אמריקאית שבסיסה בסן דייגו. החברה נוסדה בשנת 2000 על ידי דייב האגווד, והיא ידועה בעיקר בזכות משחקה Rocket League משנת 2015. במאי 2019, Psyonix נרכשה על ידי Epic Games.
היסטוריה

Psyonix נוסדה בשנת 2000 על ידי דייב האג'ווד, לאחר שהאג'ווד פיתחה בעבר תוכנות אינטרנט ומולטימדיה. פרויקט המשחק הראשון שלה היה Proteus, שבוטל. בדצמבר 2009, Psyonix וכל הצוות שלה עברו מראלי, צפון קרוליינה, למשרדים חדשים הממוקמים קרוב לרובע מנורות הגז בסן דייגו.החברה הוציאה את Supersonic Acrobatic Rocket Powered Battle-Cars ו- Monster Madness: Grave Danger בשנת 2008, והמשיכה בפרויקטים אחרים, כולל עבודת חוזה עבור מספר כותרים בתקציב גדול. לאחר מכן עבדה החברה על היורשת של Battle-Cars, Rocket League, שהפכה להצלחה מסחרית עבור החברה, והכניסה למעלה מ-70 מיליון דולר נכון לאפריל 2016. הצלחת Rocket League גרמה לחברה להתאים את המודלים העסקיים שלה, לפיה החברה יתמקדו בפיתוח משחקים מקוריים משלהם במקום לקבל יותר עבודת חוזה.Psyonix הודיעה במאי 2019 שהם נרכשו על ידי Epic Games. ל-Psyonix כבר היו קשרים עסקיים עם Epic מהפיתוח המשותף של משחקי Unreal Tournament.
משחקים שפותחו

| 0 | 1 | 2 | 3 |
| --- | --- | --- | --- |

| 2008 | Monster Madness: Grave Danger | PlayStation 3 | SouthPeak Games |
| 2008 | Supersonic Acrobatic Rocket-Powered Battle-Cars | PlayStation 3 | Psyonix |
| 2009 | Whizzle | Microsoft Windows | Psyonix |
| 2012 | ARC Squadron | iOS | Psyonix |
| 2013 | ARC Squadron: Redux | Android, iOS | Psyonix |
| 2015 | Rocket League | Linux, macOS, Microsoft Windows, Nintendo Switch, PlayStation 4, PlayStation 5, Xbox One | Psyonix |
| 2021 | Rocket League Sideswipe | Android, iOS | Epic Games |
אבס קון ארוז

| --- | --- |
אורז שעועית
אורז שעועית
 
 מאכלים
 סוג:  תוספת (מנה) 
 מוצא:  ישראל 
 מרכיבים עיקריים:  אורז, שעועית מצויה 
 
אבס קון ארוז (מלאדינו: שעועית עם אורז) הוא מאכל יהודי ספרדי שמקורו בירושלים.
המאכל פשוט וקל להכנה, הכולל אורז לבן ושעועית יבשה המבושלת ברוטב עגבניות. זהו מאכל שמרכיביו זולים אך מזינים, ולכן היה פופולרי בתקופות מחסור. בעבר נהגו להגיש אותו בצהרי ערב שבת כמנה עיקרית. המאכל יכול לשמש כתוספת למנה עיקרית. בני עדות אחרות בירושלים למדו מן הספרדים והכינו את המאכל. כיום רווח המאכל גם במסעדות ירושלמיות המתמחות באוכל ביתי והוא נקרא בשפה העממית: "אורז שעועית".
להבדיל מהמתכון המקורי שהיה פרווה, יש היום כאלו המעשירים את טעם המאכל על ידי הוספת בשר בקר.
ג'וד האלמוני

| --- | --- |

 מידע כללי
 מאת:  תומאס הרדי
 איורים:  Henry Macbeth-Raeburn 
 שפת המקור:  אנגלית
 סוגה:  רומן
 מקום התרחשות:  ברקשייר 
 הוצאה
 תאריך הוצאה:  1895
 מספר עמודים:  מהדורה ראשונה - 363 מהדורה שנייה - 447
 הוצאה בעברית
 הוצאה:  מהדורה ראשונה - הוצאת הקיבוץ המאוחד מהדורה שנייה - הוצאת כרמל
 תאריך:  מהדורה ראשונה - 1960 מהדורה שנייה - 2002
 תרגום:  מהדורה ראשונה - אליהו דוד שפיר מהדורה שנייה - עודד פלד
 סדרה
 ספר קודם:  טס לבית דרברוויל 
 הספר הבא:  The Well-Beloved 
 קישורים חיצוניים
 הספרייה הלאומית:  003777288, 001892612, 002216075
 
ג'וד האלמוני (באנגלית: Jude the Obscure) הוא הרומן האחרון שכתב תומאס הרדי. הספר התפרסם לראשונה במגזין, בהמשכים, ובשנת 1895 קיבל צורת ספר. הספר נשרף באופן פומבי על ידי הבישוף אקסטר באותה שנה. גיבור הספר, ג'וד פולי, הוא צעיר ממעמד נמוך החולם להיות אדם משכיל. שתי הדמויות הראשיות הנוספות הן אשתו ארבלה ודודניתו סו. הספר עוסק בנושאים רבים ובהם: מעמד חברתי, השכלה, דת, נישואים והמודרניזציה של המחשבה והחברה.
עלילת הספר

הספר מספר את סיפורו של ג'וד פולי, חרש אבן כפרי החי בדרום מערב אנגליה באזור בשם וסקס השואף להיות מלומד בעיר הבדיונית כרייסטמינסטר, עיר המבוססת על אוקספורד שבאנגליה. בזמנו הפנוי, כאשר הוא עובד למען דודתו במאפיה, הוא מלמד את עצמו יוונית ולטינית. לפני שהוא מנסה להיכנס לאוניברסיטה, ג'וד התמים נגרר לנישואין על ידי נערה כפרית גסה ומניפולטיבית בשם ארבלה דון, הנוטשת אותו לאחר שנתיים. בזמן נישואיו ג'וד נטש את לימודי הקלאסיקות.
לאחר שאשתו נטשה אותו, ג'וד מחליט לעבור לכרייסטמינסטר. הוא מתחיל לעבוד בתור סתת על מנת לכלכל את עצמו ובזמנו הפנוי חוזר ללימודיו, בתקווה להיכנס לאוניברסיטה מאוחר יותר. בעיר הוא פוגש בדודניתו סו בריידהד ומתאהב בה. סו וג'וד פוגשים במורה הילדות של ג'וד-מר פילוטסון, שעתיד להתחתן עם סו. סו נמשכת לאורח החיים הנורמלי שבנישואיה אך עד מהרה היא מוצאת שהנישואין אומללים, מכיוון שבנוסף להיותה מאוהבת בג'וד, היא נגעלת פיזית מבעלה (וכנראה מקיום יחסי מין בכלל).
סו לבסוף עוזבת את פילוטסון למען ג'וד. בעלה, שאוהב אותה, מסכים ומציע לה תמיכה כלכלית אך היא מסרבת ומבקשת ממנו שיתגרש ממנה. פילוטסון מרגיש שזהו חטא להשאיר את סו יחד איתו, בשל אהבתם החזקה של שני הדודנים ולכן מסכים לדרישותיה. ג'וד וסו גרים זמן מה ביחד אך לא מממשים את אהבתם בגלל פחדיה של סו. בנוסף שניהם מפחדים להינשא, מכיוון שלמשפחתם יש היסטוריה טראגית בכל הנוגע לנישואין, הם חוששים שמסמכים שיציגו התחייבות לאהוב אחד את השני עלולים רק להרוס את אהבתם. לבסוף, ג'וד מצליח לשכנע את סו לקיים יחסי מין ונולדים להם ילדים. בנוסף, לפני הולדת ילדיהם, ג'וד מקבל מכתב מארבלה. ארבלה גילתה שהיא בהריון, לאחר שנטשה את ג'וד ושהילד הוא ממנו, היא מבקשת מג'וד ליטול עליו משמורת. ג'וד וסו מקבלים את הילד ללא היסוסים, וכאשר הוא מגיע הם מבחינים בבגרות מסוימת במבטו, ג'וד קורא לו על שמו, אך כינויו המקובל לכל אורך הספר הוא אבא-זמן הקטן.
סו וג'וד מוחרמים חברתית מפני שהם גרים ביחד מבלי להיות נשואים, בעיקר לאחר שילדיהם נולדים. מעסיקיו של ג'וד מפטרים אותו ובעלי הבית בו גרו מגרשים אותם. ג'וד וסו נקלעים לקשיים רבים, כלכליים וחברתיים, אווירת הדיכאון שוררת בבית וסו, מבלי להבחין, מדברת על בעיותיהם עם אבא-זמן הקטן וגורמת לו לחשוב (בלי כוונה), שהוא והילדים הם נטל נוסף ומיותר. יום אחד לאחר שג'וד וסו חוזרים לביתם הם מזדעזעים לגלות שאבא-זמן הקטן חנק את שני אחיו ותלה את עצמו. הוא השאיר אחריו פתק ובו כתב: "זה מפני שאנו רבים מדי".
המשבר המזעזע מוביל את סו לרגשות אשם דתיים ומוציא אותה לאט מדעתה. סו מחליטה לחזור לפילוטסון ולעזוב את ג'וד בגלל רגשות האשם שלה, היא טוענת שכל זה הוא עונש מאלוהים על כך שנטשה את בעלה ולמרות שהיא נגעלת מהמחשבה על קיום יחסים עמו היא מחליטה "לכפר" כביכול על חטאיה. ג'וד מולך שולל פעם שנייה על ידי ארבלה, ובלילה של שיכרות לאחר ביקור עצוב אצל סו בגשם והתעמתות איתה בפעם האחרונה, הוא מתחתן שנית עם ארבלה. בעקבות הביקור אצל סו בגשם, ג'וד חלה ונשכב במיטתו למשך מספר ימים, עד למותו. בסוף הספר הוא בודד. אפילו אשתו הגסה לא נכחה ליד מיטתו ובמקום זאת חיזרה אחרי הדוקטור בעיר.
ביקורות

הספר נקרא "ג'וד הדוחה" על ידי מבקר אחד לפחות, הוא קיבל ביקורות שערורייתיות בשל הנושאים השערורייתיים לתקופה והאווירה הדיכאונית והפסימית בספר. לאחר ג'וד הפסיק הרדי לכתוב רומנים, אחת הסיבות הייתה הביקורות הקשות ש"ג'וד האלמוני" קיבל. הוא הקדיש את שאר חייו לכתיבת שירה בלבד.
ג'וד התפרסם לראשונה בשם "השוטה" ו"הלבבות מורדים" בהוצאות של המגזין החודשי הרפר באמריקה ובאירופה. מדצמבר 1894 ועד נובמבר 1895 . בהוצאות היו שינויים רבים בשל התעקשות העורך, הוא טען שזה היה בשל סיבות מוסריות.
ד.ה. לורנס, מעריץ של הרדי, היה מבולבל מאופיה של סו וניסה לנתח אותה בחיבורו המפורסם "לימוד על תומאס הרדי".
סרטים, עיבודים לטלוויזיה ושירים

יש מספר סרטים ושירים על פי הספר:
"ג'וד האלמוני" (1971) מבוים על ידי יו דויד, בהשתתפות רוברט פובל ופיונה ווקר.
"ג'וד" (1996) מבוים על ידי מייקל וינטרבוטום, בהשתתפות כריסטופר אקלסטון וקייט וינסלט.
"ג'וד השוטה" - שיר של טרפי מהאלבום "אינפרנל לאו".
תרגומים לעברית

הרומן תורגם פעמיים לעברית, ב-1960 יצא תרגום של א"ד שפיר בהוצאת הקיבוץ המאוחד. תרגום שני של עודד פלד יצא בשנת 2002 בהוצאת כרמל עם איורים מאת יוסל ברגנר.
ג'וד האלמוני (מיני-סדרה)

| --- | --- |

 מבוסס על:  "ג'וד האלמוני" מאת תומאס הרדי
 סוגה:  דרמה
 כותבים:  הארי גרין
 בימוי:  יו דייוויד
 שחקנים:  רוברט פאוול פיונה ווקר אלכס מרשל
 ארץ מקור:  הממלכה המאוחדת 
 שפות:  אנגלית
 מספר עונות:  1 
 מספר פרקים:  6 
 הפקה
 מפיק:  מרטין ליסמור
 אורך פרק:  סה"כ 270 דקות
 שידור
 רשת שידור:  BBC Two
 תקופת שידור מקורית:  6 בפברואר 1971 – 13 במרץ 1971
 קישורים חיצוניים
 דף התוכנית ב-IMDb
 
ג'וד האלמוני (באנגלית: Jude the Obscure) היא מיני-סדרה בריטית בבימויו של יו דייוויד, ובכיכובם של רוברט פאוול, פיונה ווקר ואלכס מרשל. הסדרה שודרה לראשונה בשנת 1971 ב-BBC. הסדרה מבוססת על הרומן "ג'וד האלמוני" מאת תומאס הרדי שיצא לאור ב-1895.
תקציר עלילה

העלילה מתרחשת באנגליה של סוף המאה ה-19. ג'וד פולי (רוברט פאוול) הוא חרש אבן צעיר החי בכפר מרי גרין עם דודתו דרוסילה. המורה שלו לשעבר, ריצ'רד פילוטסון (ג'ון פרנקלין-רובינס), עוזב את הכפר כדי לקבל משרה בקולג' בכרייסטמינסטר, עיר אוניברסיטאית המבוססת על אוקספורד. שאיפתו של ג'וד היא ללמוד בכרייסטמינסטר ולהיות כומר. כדי לקדם את עצמו הוא לומד יוונית ולטינית. בינתיים צעירה בשם ארבלה דון (אלכס מרשל), בתו של מגדל חזירים, מצליחה לפתות אותו להתחתן איתה, בטענה שהיא בהיריון. אחרי הנישואים ארבלה עוזבת את ג'וד ומהגרת לאוסטרליה. ג'וד מסיים את עבודת החניכות שלו ועובר לגור בכרייסטמינסטר, שם הוא עובד כבנאי, ומקווה להתקבל לאוניברסיטה. אבל הדיקן של קולג' קרדינל דוחה את בקשתו. הוא פוגש את בת דודתו, סו בריידהד (פיונה ווקר), ומתאהב בה. סו מתחתנת עם פילוטסון, אבל לבסוף הוא מרשה לה לעבור לחיות עם ג'וד.
ארבלה חוזרת לאנגליה, וג'וד מתגרש ממנה. כמו כן סו מתגרשת מפילוטסון. אבל ארבלה הביאה איתה את בנם המשותף, שנולד אחרי שעזבה את ג'וד, ושולחת את הילד לחיות עם אביו. לג'וד וסו נולדו שני ילדים משלהם, ומצפים ללידת הילד השלישי. בני הזוג מנודים מכיוון שהם חיים יחד ללא נישואים. ג'וד מפוטר מעבודתו, והמשפחה נאלצת לנדוד מעיר לעיר בחיפוש אחר עבודה ומקום מגורים זול. הילד ג'וד מאמין שהסיבה לצרות שלהם הם הילדים עצמם. הוא הורג את שני הילדים הקטנים של סו, ואחר כך תולה את עצמו, כשהוא משאיר פתק הסבר להתאבדות. סו מפילה את התינוק שלה, ומתחילה להאמין שאלוהים מעניש אותה על כך שעזבה את בעלה, והיא חוזרת אליו. ג'וד, שליבו נשבר, חוזר ומתחתן עם ארבלה. באחד הימים במזג אוויר מקפיא הוא מבקר את סו. כתוצאה מכך הוא נופל למשכב, ולבסוף מת, בגיל שלושים בלבד. סו ממשיכה בחייה האומללים עם פילוטסון.
פרקים

כותרות הפרקים הם:
במריגרין
לכרייסטמינסטר
למלצ'סטר
לשאסטון
לאלדבריקהאם
שוב בכרייסטמינסטר
צוות השחקנים

רוברט פאוול – ג'וד פולי
פיונה ווקר – סו בריידהד
אלכס מרשל – ארבלה דון
דפני הרד – הדודה דרוסילה פולי
ג'ון פרנקלין-רובינס – ריצ'רד פילוטסון
גוון נלסון – גברת אדלין
סילביה קולרידג' – מיס פונטובר
קרלטון הובס – ד"ר טטופאר
מייקל גולדן – טינקר טיילור
אניטה שארפ-בולסטר – גברת טרוט
מארק דיגנאם – הכומר של שאסטון
מייקל רות'וול – דוליש
ריצ'רד ביל – שיברס
בת' מוריס – אליזה, משררת של פילוטסון
מרי וימבוש – מיס יאנג
ג'ורג' וודברידג' – צ'אלו
מייקל אלווין – סטודנט
ג'ון סקוט מרטין – רופא
ארנולד פיטרס – שוטר
אדווין בראון – נפח
פיטר ולץ' – שוטר
מייק פרייד – ג'וד הילד
ג'יין טאקר – שרה בלנדפורד
אלינור סמאל – גברת הוז
גלדיס ספנסר – גברת בייז
ג'ון מור – ויליס
גארי ריץ' – ג'ואי
פמלה דנטון – אנני
מדוז וייט – חרש אבן
פרדה במפורד – בעלת פאב
כריסטופר בנקס – עובד בקולג'
אוון ברי – רשם
כריסטופר הודג' – כרוז במכירה פומבית
שילה פיי – בעלת בית
איאן ריקטס – לקוח בפאב
הערות שוליים

↑  Paul J. Niemeyer, Seeing Hardy: Film and Television Adaptations of the Fiction of Thomas Hardy (2015), p. 262
↑  Jude the Obscure episodes at bbc.co.uk, accessed 29 December 2018
אוהומודו מהאמדו

אוהומודו מהאמדו (בצרפתית: Ouhoumoudou Mahamadou; נולד ב-1954) הוא פוליטיקאי ניז'רי, המכהן כראש ממשלת ניז'ר מאז 3 באפריל 2021. מהאמדו כיהן גם כשר האנרגיה והתעשייה בין השנים 1991–1993 וכשר האוצר בין השנים 2011–2012.
ביוגרפיה

בממשלת המעבר של שנת 1991, מונה מהאמדו לשר האנרגיה והתעשייה. הוא כיהן בתפקיד עד 31 בינואר 1993, לאחר שממשלת המעבר התפרקה. מהאמדו לא נכלל בממשלה החדשה שהושבעה ב-23 באפריל 1993. בין השנים 1993–1998, כיהן כסגן המזכיר בפועל של הקהילה הכלכלית של מדינות מערב אפריקה, ולאחר מכן, עבד כנציג האזורי של הסיוע הלותרני למערב אפריקה.
לאחר שמהמדואו איסופו ניצח בבחירות לנשיאות ניז'ר, מהאמדו מונה לשר האוצר הניז'רי. מהאמדו כיהן בתפקיד כשנה עד שפוטר ב-2 באפריל 2012. הוא מונה לנציב הבנק המרכזי של ניז'ר. ב-3 באפריל 2021, ניצח מהאמדו בבחירות לראשות הממשלה, והושבע כראש הממשלה ה-15 של ניז'ר.
הערות שוליים

↑  Niger : M. Ouhoumoudou Mahamadou nommé Premier Ministre, Chef du Gouvernement, 2021, נבדק ב-2021-04-03
↑  "Photos des ministres - Ministère des Finances du NIGER". www.finances.gouv.ne.
↑  Africa Research Bulletin: Political Series, volumes 28–29 (1991), page 10,336.
↑  The Weekly Review (1996), page 25.
↑  "Q&A with Mahamadou Ouhoumoudou", Lutheran World Relief, 19 February 2009.
↑  "Niger unveils new government", Agence France-Presse, 21 April 2011.
ג'ון מיליוס

| --- | --- |

 לידה:  11 באפריל 1944 (בן 80) סנט לואיס, ארצות הברית 
 מדינה:  ארצות הברית 
 תקופת הפעילות:  מ-1966 
 מקום לימודים:  אוניברסיטת דרום קליפורניה  בית הספר לקולנוע של אוניברסיטת דרום קליפורניה  Steamboat Mountain School 
 צאצאים:  Amanda Milius 
 פרופיל ב-IMDb
 
ג'ון פרדריק מיליוס (John Frederick Milius; נולד ב-11 באפריל 1944) הוא תסריטאי, במאי קולנוע ומפיק קולנוע יהודי-אמריקאי. מיליוס ידוע בעיקר בשל עבודתו עם הבמאים ג'ורג' לוקאס ופרנסיס פורד קופולה בתחילת שנות ה-70, שהביאה ליצירת סרטים כ"אפוקליפסה עכשיו", כמו גם בשל יצירותיו העצמאיות שכללו סרטים כ"יום רביעי הגדול", "קונאן הברברי" ו"היה שלום, המלך". מיליוס ידוע בשל דעותיו הימניות, המשתקפות אף בסרטיו, ובשל חיבתו לנשק חם, ופעילותו בלובי פוליטי למניעת צמצום הזכות לשאת נשק בארצות הברית.
ב-2013 יצא סרט דוקומנטרי בשם "מיליוס" על פועלו.
פילמוגרפיה חלקית

| שנה | תוכנית | תפקיד |
| --- | --- | --- |
| 1971 | הארי המזוהם | תסריטאי (ללא קרדיט) |
| 1973 | הארי המזוהם: כוח המגנום | תסריטאי |
| 1975 | מלתעות | תסריטאי (ללא קרדיט) |
| 1975 | חטיפה במדבר | במאי ותסריטאי |
| 1979 | אפוקליפסה עכשיו | תסריטאי |
| 1982 | קונאן הברברי | תסריטאי, במאי |
| 1984 | שחר אדום | תסריטאי |
| 1991 | טיסת הפולש | במאי |
| 1994 | סכנה ברורה ומיידית | תסריטאי |
TRXYE

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
TRXYE הוא המיני-אלבום השלישי של הזמר-יוצר האוסטרלי טרוי סיון. המיני-אלבום יצא לאור ב-15 באוגוסט 2014, על ידי חברת התקליטים EMI אוסטרליה. מיני-אלבום זה היה הראשון של סיון אשר יצא בחסות חברת תקליטים ולא באופן עצמאי.
המיני-אלבום הגיע למקום השני במצעד האלבומים הקנדי, והחמישי במצעד הבילבורד 200.
רקע והפקה

המיני-אלבום הופק על ידי טאט טונג, סלאמס ואלכס ג'יי אל הייוו. המיני-אלבום מכיל בתוכו שירים בסגנון הפופ, האלקטרוני והדרים פופ. אולמיוזיק סקרו את המיני-אלבום בחיוב, והעניקו לו ציון של שלושה וחצי כוכבי זהב מתוך חמישה.
השיר "(The Fault in Our Stars (MMXIV", הוא היחידי במיני-אלבום אותו כתב סיון לבדו.
סינגלים

"The Fault in Our Stars" יצא לאור ב-5 במאי 2013, במטרה לגייס כסף עבור "בית החולים של הנסיכה מרגרט", שבפרת', אוסטרליה. השיר זכה להצלחה רבה והוחלט כי גרסה מעודכנת של השיר תתווסף למיני-אלבום. הגרסה המעודכנת יצאה לאור ב-13 ביוני 2014.
השיר "Happy Little Pill", יצא לאור ב-25 ביולי 2014, כסינגל הראשון והיחידי מתוך המיני-אלבום. הוא תיפקד כסינגל בכרותו של סיון, ואף התברג במקום ה-92 במצעד הבילבורד הוט 100.
הצלחה מסחרית

המיני-אלבום נכנס היישר אל המקום ה-5 במצעד האלבומים האמריקאי, עם מכירות של 30,000 עותקים בשלושה ימים בלבד. נכון ליולי 2015, חמש רצועותיו של המיני-אלבום נמכרו והורדו באופן דיגיטלי בארצות הברית בסך של 371,000 עותקים. מכירותיו של המיני-אלבום עצמו בארצות הברית עומדות על כ-73,000 עותקים, נכון לספטמבר 2015.
באוסטרליה מכירותיו של המיני-אלבום נוכסו עבור השיר "Happy Little Pill", מה שגרם לעלייתו הדרסטית במצעד המוזיקה האוסטרלי ממקום 34 למקום 10.
רשימת רצועות

| TRXYE> מס' | TRXYE> שם | TRXYE> כותב(ים) | TRXYE> משך | TRXYE>  | TRXYE>  | TRXYE>  | TRXYE>  | TRXYE>  | TRXYE>  |
| --- | --- | --- | --- | --- | --- | --- | --- | --- | --- |
| 1. | Happy Little Pill  | טרוי סיון, ברנדון רוג'רס, טאט טונג | 3:44 |  |  |  |  |  |  |
| 2. | Touch  | סיון, תומאס ראולה | 3:35 |  |  |  |  |  |  |
| 3. | Fun  | סיון, אלכס הופ, לינדזי ריימס | 3:26 |  |  |  |  |  |  |
| 4. | Gasoline  | סיון, פול קרטר | 3:25 |  |  |  |  |  |  |
| 5. | The Fault in Our Stars (MMXIV)  | סיון | 3:12 |  |  |  |  |  |  |
| משך כולל: | משך כולל: | משך כולל: | 17:22 |  |  |  |  |  |  |
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  ארצות הברית | בילבורד 200 | 5 |
|  ניו זילנד | המצעד הניו זילנדי הרשמי | 2 |
|  צרפת | SNEP | 177 |
|  קנדה | מצעד האלבומים הקנדי | 2 |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| אוסטרליה | 15 באוגוסט 2014 | תקליטור • הורדה דיגיטלית | EMI אוסטרליה |
הערות שוליים

↑  TRXYE, אולמיוזיק
↑  TRXYE - EP by Troye Sivan (באנגלית אמריקאית), 2014-08-15, נבדק ב-2018-09-26
↑  "Troye Sivan Chart History". Billboard. נבדק ב-2018-09-26.
↑  "Troye Sivan Chart History". Billboard. נבדק ב-2018-09-26.
1 2  TRXYE - Troye Sivan | Songs, Reviews, Credits | AllMusic, AllMusic
↑  Troye Sivan - TRXYE (album review) | Sputnikmusic, www.sputnikmusic.com
↑  Troye Sivan – The Fault In Our Stars (MMXIV) (באנגלית), נבדק ב-2018-09-26
↑  The Fault in Our Stars - Single by Troye Sivan on iTunes (באנגלית אמריקאית), 2013-05-05, נבדק ב-2018-09-26
↑  Troye Sivan (2013-05-05), The Fault In Our Stars - Troye Sivan (Official Music Video), נבדק ב-2018-09-26
↑  When I finished reading John Green’s ‘The Fault In..., TROYE SIVAN
↑  The Fault In Our Stars (MMXIV) - Single by Troye Sivan (באנגלית אמריקאית), 2014-06-13, נבדק ב-2018-09-26
↑  Troye Sivan (2014-06-14), THE FAULT IN OUR STARS SURPRISE, נבדק ב-2018-09-26
↑  iTunes, Apple (באנגלית)
↑  "Troye Sivan Chart History". Billboard. נבדק ב-2018-09-26.
↑  "Billboard 200: Did 'Guardians Of The Galaxy' Soundtrack Stay at No. 1?". Billboard. נבדק ב-2018-09-26.
↑  "YouTube Star Troye Sivan Announces New Album 'Wild'". Billboard. נבדק ב-2018-09-26.
↑  "Troye Sivan Talks 'Wild' Chart Success, Upcoming Music Plans: 'It's a Little Insane, To Be Honest'". Billboard. נבדק ב-2018-09-26.
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
| --- | --- |
בקרת זהויות :  MusicBrainz release group: a037fbfc-4019-4251-980d-9db3a86710ab
אוהד נג'מה

| --- | --- |

 לידה:  16 במרץ 1976 (בן 48) ישראל ישראל
 מדינה:  ישראל 
 השתייכות:   צבא הגנה לישראל חיל השריון חיל השריון
 תקופת הפעילות:  1994–2022 (כ־28 שנים)
 דרגה:    תת-אלוף
 תפקידים בשירות
 מפקד גדוד 9  מפקד גדוד 195 בחטיבה 460  מפקד חטיבת אגרוף הברזל  סגן מפקד אוגדת הבשן  מפקד חטיבה 401  קצין שריון ראשי
 פעולות ומבצעים
   המערכה ברצועת הביטחון האינתיפאדה השנייה   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 
אוהד נג'מה (נולד ב-16 במרץ 1976) הוא קצין בצה"ל במילואים בדרגת תת-אלוף. בתפקידו האחרון בצה"ל שימש כקצין השריון הראשי. קודם לכן שימש מפקד חטיבה 401, מפקד חטיבת אגרוף הברזל ומפקד גדוד 9 בחטיבה 401.
ביוגרפיה

עם גיוסו לצה"ל שובץ נגמ'ה בחטיבה 500 של חיל השריון, עבר הכשרה כלוחם, קורס מפקדי טנקים וקורס קצינים. שימש מדריך בקורס מפקדי טנקים, מפקד מחלקה בחטיבה 500 וקצין הדרכה בקורס מפקדי טנקים. לאחר קורס מפקדי פלוגות פיקד על פלוגת צמ"פ של מחזור מרץ 1998 בגדוד 433 של חטיבה 500. לאחר מכן התקדם לפקד על פלוגה ג' של הגדוד עמה לחם ברצועת הביטחון. לאחר סיום תפקידו כמ"פ מונה לסגן מפקד גדוד 433 חטיבה 500, ולחם עמה באירועי אוקטובר 2000. שימש ראש לשכת אגף המבצעים בתקופתם של ישראל זיו וגדי איזנקוט. במהלך מלחמת לבנון השנייה הצטרף ללחימה עם גדוד 52 של חטיבה 401. לאחר לימודים בפו"ם שימש ראש ענף שריון במרכז לאימונים באש במל"י.
בשנת 2008 מונה למפקד גדוד 9 של חטיבה 401 והוביל אותו במבצע עופרת יצוקה. בהמשך שימש מפקד גדוד 195 בחטיבה 460 ומפקד חטיבת אגרוף הברזל. בתפקידו הבא שימש סגן מפקד אוגדת הבשן. ביולי 2016 מונה למפקד חטיבה 401. ולאחר מכן פיקד על פו"ם "אלון". ב-3 באוקטובר 2019 מונה לקצין השריון הראשי. ב-4 באוגוסט 2022 סיים את תפקידו ופרש מצה"ל.
נג'מה בוגר תואר ראשון בכלכלה מהמרכז האקדמי רופין. נשוי ואב לשלושה.
הערות שוליים

↑  אוהד נג'מה, חיבור בין אנשים הוא המפתח לניצחון, באתר ישראל היום, 30 ביולי 2017
↑  טל זגרבה וגילי כהן, "זה היה פשוט מקרה נקודתי", במחנה,‏ 6 בנובמבר 2008, כפי שהועלה באתר "שבו"ז חיילים".
↑  יואב זיתון, כתבנו הצבאי, הסימולטור שבטנק ינצח: השריון בקרב ממוחשב, באתר ynet, 7 באוקטובר 2011.
↑  מפקד חדש ל"עקבות הברזל", באתר ערוץ 7, 21 ביולי 2016
| מפקדי חיל השריון  |
| --- | --- | --- |
| מפקדי גייסות השריון | יצחק פונדק • חיים לסקוב • מאיר זורע • אורי בן ארי • חיים בר-לב • דוד אלעזר • ישראל טל • אברהם אדן • משה פלד • אמנון רשף • משה בר כוכבא |  |
| קציני שריון ראשיים (קשנ"ר) | שאול יפה • משה בר-תקווה • מנחם מרון • מרדכי ציפורי • עמי מורג • עמוס כץ • יוסי בן-חנן • יצחק רבין • אמי פלנט • דוביק טל • מאיר גחטן • אודי שני • אביגדור קליין • סמי תורג'מן • חלוצי רודוי • אגאי יחזקאל • יגאל סלוביק • עפר צפריר • שמואל אולנסקי • גיא חסון • אוהד נג'מה • הישאם אבראהים • אוהד מאור |  |
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
TOS-1

| --- | --- |
TOS-1 "סולנצפיוק" במהלך תערוכת "ארמייה-2020"
TOS-1 "סולנצפיוק" במהלך תערוכת "ארמייה-2020"
 מידע כללי
 סוג:  משגר רקטות מרובות 
 מדינה מייצרת:  ברית המועצות ברית המועצות
 יצרן:  אומסקטרנסמש 
 שנת ייצור:  1988
 תקופת השימוש:  1988–הווה (כ־36 שנים) 
 דגם עוקב:  TOS-2 
 מערכה מרכזית:  מלחמת אפגניסטן, מלחמת צ'צ'ניה השנייה
 מידע טכני
 אורך:  9.5 מטרים
 רוחב:  3.6 מטרים
 גובה:  2.22 מטרים
 משקל:  45.3 טון
 מהירות:  60 קמ"ש
 טווח פעולה:  550 קילומטר
 מנוע:  מנוע דיזל V-84
 צוות:  3
 מערכות נשק
 קליבר:  220 מ"מ
 קצב אש:  30 טילים ב15 שניות, רקטה בודדת ב-0.5 שניות
 
משגר מסוג TOS-1 בעת ירי
TOS-1  (ברוסית: тяжёлая огнемётная система; באנגלית: Heavy Flamethrower System) המכונה בוראטינו הוא משגר רב-קני בעל 30 קנים של 220 מ"מ. המשגר מבוסס על מרכב של הטנק T-72. הTOS-1 עוצב במטרה לפגוע בכוח רגלים של האויב הנמצא בתוך ביצורים, בשדה פתוח ובכלי רכב בעלי שריון קל. הTOS-1 השתתף בקרב לראשונה ב-1988 בקרב עמק פנז'שיר במלחמת אפגניסטן. הפעם ראשונה בה הTOS-1 נראה לציבור הרחב היה ב-1999 באומסק. אם כי TOS-1 נחשב כארטילריה, בצבא הרוסי הוא לא משמש כארטילריה.
"בוראטינו" הוא שמו של גיבור "מפתח הזהב", אחד הספרים המפורסמים ברוסיה של אלכסיי ניקולאייביץ' טולסטוי שהוא גרסה רוסית לפינוקיו.
פיתוח

הרעיון של משגר  רב קני קצר טווח המצויד בראש נפץ תרמובארי (ראש נפץ המצית אש, פצצת דלק אויר, פצצת ריק) התעורר בשלהי שנות ה-70 של המאה ה-20. מערכת לחימה הכוללת כלי לחימה, רקטות ואת כלי הטעינה פותחה בתחילת שנות ה-80 של המאה ה-20 באומסקטרנסמש (מפעל המפתח, מייצר ומעצב כלי לחימה) באומסק, הפרויקט נשאר סודי זמן רב.
הTOS-1 מיועד לפגיעה בחיל רגלים, ציוד צבאי ומבנים צבאיים (כולל מבנים מוגנים). המשגר נבנה על מרכב ושריון של טנק T-72, זאת עקב המשקל הרב של המשגר והצורך בשריון חזק ועמיד במיוחד.
כלי הטעינה, TZM, נבנה על מרכב (שאסי) משאית הקרוס קאונטרי, Kraz-225B. 

ב-2001 נוצרה מערכת משודרגת, הTOS-1A, שנכנסה לשירות עוד באותה שנה. השדרוג כלל הגדלת הטווח ל-8 קילומטר ושיפור המחשב הבליסטי.
היסטוריית מלחמות

הTOS-1 לראשונה שימש את הצבא האדום בקרב עמק פנז'שיר במלחמת אפגניסטן, לאחר מכן השתתף בקרב על גרוזני במלחמת צ'צ'ניה השנייה והמשבר האוקראיני-רוסי (2021–2022). 
הTOS-1A לראשונה שימש את צבא עיראק נגד כוחות דאעש
משתמשים

אזרבייג'ן אזרבייג'ן - 18
עיראק עיראק - 4
קזחסטן קזחסטן - 3
רוסיה רוסיה - בערך כ15 משגרים
ראו גם

TOS-2 (אנ')
| רק"מ מדינות הגוש הסובייטי לאחר מלחמת העולם השנייה |
| --- | --- | --- |
| טנקים | T-84 Oplot-M • T-90 • T-84 • T-80 • T-72 • IT-1 • T-64 • T-62 • PT-76 • T-55 • T-10 • ארמטה T-14 |  |
| נגמ"שים | BTR-152 • BTR-94 • BPM-97 • BTR-90  • BTR-80 • BTR-70 • BTR-60 • BTR-40 • BTR-4 • BTR-3 • BTR-D • BTR-50 • MT-LB |  |
| נגמ"שי לחימה | BMPT • BTR-T • BMD-3 • BMD-2 • BMD-1 • BMP-3 • BMP-2 • BMP-1 • ‏T-15 ארמטה |  |
| תותחים מתנייעים | 2S1 גווזדיקה • ‏SO-152 • ‏2S4 טולפן • ‏2S5 גיאטסינט-S • ‏2S7 פיון • ‏2S9 נונה • ‏2S19 MSTA‏ • ‏‏2S23 נונה-SVK • ‏2S25 Sprut-SD • ‏2S31 וונה • ‏ASU-57 • ‏ASU-85 • ‏A-222 ברג |  |
| ארטילריה רקטית | BM-14 • ‏BM-21 גראד • ‏BM-24 • ‏BM-25 • ‏BM-27 אוראגן • ‏TOS-1 • ‏BM-30 סמרץ' |  |
| טילי קרקע-קרקע | 2K6 לונה • 9K52 לונה-M • ‏OTR-21 טוצ'קה • OTR-23 אוקה • 9K720 איסקנדר • K-300P בסטיון-P |  |
| רק"ם נ"מ | ‏SA-22 • SA-19  • ZSU-23-4 • ZSU-57-2 • BTR-152A\D\E • BTR-40A |  |
| מערכות קרקע-אוויר | SA-4 • ‏SA-6 • ‏SA-8 • ‏SA-9 • ‏‏SA-10 • ‏SA-11 • ‏‏SA-12 • ‏SA-13 • ‏SA-15 • ‏SA-17 • ‏SA-19 • ‏‏SA-20 • ‏‏SA-21 • ‏‏SA-22 |  |